**EXTRAS RAPORT**

## **privind participarea reprezentanților Autorității Electorale Permanente la conferința online** ***Observarea alegerilor în contextul pandemiei de COVID-19*, organizată de Asociația Mondialӑ a Organismelor Electorale, în data de 29 iulie 2020**

Ca urmare a invitației primite din partea Asociației Mondiale a Organismelor Electorale (A-WEB) de a lua parte la conferința online *Observarea alegerilor în contextul pandemiei de COVID-19,* președintele Autorității Electorale Permanente (AEP) a aprobat participarea la videoconferință.

Pe fondul pandemiei COVID-19, deciziile cu privire la organizarea și desfășurarea proceselor electorale necesită o analiză atentă atât în ceea ce privește riscurile sanitare, cât și cu privire la respectarea dreptului cetățenilor de a-și exercita votul. La nivel internațional, direcțiile de acțiune ale statelor s-au concentrat fie în jurul amânării alegerilor, fie în jurul implementării unor măsuri speciale menite să garanteze siguranța cetățenilor și a personalului implicat în procesul electoral. În anul 2020, în România, se vor organiza atât alegeri pentru autoritățile administrației publice locale, cât și alegeri pentru Senat și Camera Deputaților.

În acest context, A-WEB a decis organizarea unei conferințe online cu tema *Observarea alegerilor în contextul pandemiei de COVID-19.*

Obiectivul întâlnirii online a fost acela de a identifica provocările-cheie cu care se confruntă organismele de management electoral în organizarea misiunilor de observarea a alegerilor în timpul pandemiei de COVID-19, plecând de la experiențele Republicii Dominicane și țărilor din Asia.

Întâlnirea online a reunit specialiști din partea A-WEB, dar și experți internaționali din cadrul unor prestigioase organizații internaționale care activează în domeniul electoral.

În cadrul evenimentului s-au discutat modalitӑțile prin care organismele de management electoral pot planifica misiuni de observare a alegerilor și organiza in condiții de siguranțӑ a programelor electorale pentru observatorii interesați pentru a asigura transparența proceselor electorale.

**Prezentarea participanților și a subiectelor dezbătute**

**Locație:** Dezbaterea a avut loc prin intermediul platformei ZOOM pusӑ la dispoziție de A-WEB.

**Participanți:**

**AEP:**

* directorul adjunct al Departamentul cooperare internațională și relații publice

**Organizația Statelor Americane:**

* Doamna Brenda Santamaria, Directorul Departamentului observarea procese electorale

**Rețeaua Asiaticӑ pentru Alegeri Libere**

* Domnul Amaël Vier, Expert ȋn observare electoralӑ internaționalӑ și dezvoltarea capacitӑții administrative

**A-WEB:**

* Domnul Pablo Lim, Expert, Secretariatul A-WEB

**Programul evenimentului:** 29 iulie 2020, de la ora 08:00, ora României

Potrivit agendei evenimentului, reprezentanții organizațiilor enumerate au susținut prezentӑri cu privire la provocӑrile cauzate de COVID-19 ȋn ceea ce privește organizarea de misiuni de observare internaționalӑ a alegerilor ȋn diferite state ale lumii.

**Subiecte dezbătute:**

* *Planificarea și executarea unei misiuni de observare internațională în timpul COVID-19 experiența Republicii Dominicane*, Brenda Santamaria, Directorul Departamentului observarea procese electorale, Organizația Statelor Americane.

În data de 5 iulie 2020 au avut loc alegeri generale în Republica Dominicană. Cetӑțenii republicii au mers la vot pentru a alege președintele țӑrii, vicepreședintele, 32 de senatori și 190 de deputați. Alegerile au fost inițial planificate pentru data de 7 mai, dar au fost amânate din cauza pandemiei coronavirusului. Cu ocazia alegerilor din data de 5 iulie, Organizația Statelor Americane a organizat un amplu program electoral format din 45 de observatori internaționali. Doamna Brenda Santamaria a detaliat mӑsurile de prevenție și siguranțӑ pentru observarea procesului electoral. Cele mai importante mӑsuri au fost: utilizarea mӑștilor, distanțarea socialӑ atât la vizitarea secțiilor de votare cât și ȋn mijloacele de transport pentru observatori și efectuarea testelor COVID-19 ȋnainte de misiunea observare.

* *Strategii pentru observarea naționalӑ și internaționalӑ a alegerilor pe continentul asiatic ȋn timpul pandemiei COVID-19,* Amaël Vier, Expert ȋn observare electoralӑ internaționalӑ și dezvoltarea capacitӑții administrative, Rețeaua Asiaticӑ pentru Alegeri Libere**.**

Prezentarea domnuluiAmaël Vier a expus principalele reguli pe care observatorii interni și internationali ar trebui sӑ le ȋndeplineascӑ ȋninte și ȋn timpul observӑrii alegerilor.

 Astfel, ȋnainte de alegeri, observatorii sunt selectați cu prioritate din țările cu risc scăzut, cu o transmisie locală mică sau deloc a virusului SARS-CoV-2 și sunt preferate rutele directe de transport internațional.

Coordonarea cu autoritățile locale este de asemenea foarte importantӑ, deoarece observatorii și personalul trebuie să respecte restricțiile de călătorie aplicabile, cum ar fi carantina obligatorie, dacӑ este cazul sau testare PCR COVID-19.

La sosirea, ȋn țarӑ se pune un acccent puternic asupra distanțării sociale și spălării mâinilor. Toți observatorii și personalul trebuie să poarte măști de față în public și să mențină un jurnal detaliat al activităților lor zilnice, în scopul urmӑririi îndeaproape a stӑrii de sănătate a observatorilor și a personalului, în colaborare cu profesioniștii din domeniul sănătății.

* *Observarea alegerilor în perioada COVID-19: Planuri și strategii viitoare*, Pablo Lim, Expert, Secretariatul A-WEB.

Domnul Pablo Lim a prezentat programele electorale organizate de A-WEB ȋn diferite țӑri și a expus principalele mӑsuri ce vor fi luate cu ocazia organizӑrii de misiuni de observare ȋn timpul pandemiei. Planul A-WEB pentru a garanta securitatea participanților se rezumӑ la consolidarea colaborӑrii cu țara gazdӑ, revizuirea politicilor de siguranțӑ a sӑnӑtӑții și pregӑtirea unui manual de urgențӑ pentru a preveni posibilele accidente cauzate de pandemia COVID-19 sau alte tipuri de boli, precum holera, febra galbenӑ, malaria au virusul Zika.

Ca strategie pentru organizarea viitoarelor programe electorale sub egida A-WEB, domnul Pablo a subliniat faptul cӑ trebuie reevaluatӑ fiecare etapӑ a pregătirii evenimentului, astfel ȋncât sӑ se elimine riscurile ȋmbolnӑvirii. Starea participanților trebuie verificatӑ prin depunerea unui certificat de cӑtre aceștia sau a unui document care sӑ ateste testul negativ pentru COVID-19, orarul de zbor, escala și traseul parcurs. Un factor foarte important este diminuarea numӑrului de observatori la programele electorale și mӑsurile de siguranțӑ precum distanțarea socialӑ și purtarea mӑștii.

**Concluzii**

Acest eveniment a reunit specialiși și oficiali electorali interesați de organizarea și desfӑsurarea programelor electorale ȋn timpul pandemiei COVID-19. Reuniunea online a abordat un subiect foarte eficient ȋn organizarea unui proces electoral și anume observarea alegerilor, factor important pentru transparențӑ, schimbul de pune practici ȋn materie eletoralӑ și ȋntӑrirea capacitӑții administrative a organismelor de management electoral. Observarea alegerilor este o demonstrație extrem de vizibilӑ a angajamentului internațional de a sprijini democrația și de a promova respectarea drepturilor omului ȋn ȋntreaga lume.

Pandemia COVID-19 a ȋncetinit ritmul cooperӑrii internaționale ȋn materie de organizare a programelor electorale și a misiunilor de observare a alegerilor. De aceea, evenimentul organizat de A-WEB pe tema continuӑrii schimbului de expertizӑ la nivel mondial a fost salutat de țӑrile participante.

Materialele prezentate și discuțiile aplicate din cadrul reuniunii au oferit o platformӑ favorabilӑ schimbului de expertizӑ ȋn domeniul electoral, participanții manifestând un interes deosebit în continuarea organizӑrii de misiuni de observare internaționalӑ respectând normele ȋn vigoare și regulile de sӑnӑtate și sigurantӑ ȋn contextul pandemiei COVID-19.